Eile õhtul istutasin mitusada maasikataime - pean mesila lähedusse hoidma, mul on nad nii sülemlemise peal, kui natukegi päikest näitab. Eile või üleeile oli 5 minutit päikest ja kohe sülem tuli. Nii pisike - see oli  teine sülem, aga läks kohe suure kaarega teise peresse viuhti sisse. Mul oligi plaanis selles peres ema vahetada, ja teine sülem noore emaga läkski sinna. Täna tuli natukeseks päike, mesila hakkas kohe mühisema. Muidu tundub, nagu oleks välja surnud. Päiksega oli selline undamine, kõik noored mesilased tulid korraga lennuharjutusi tegema. Siis kadus päike jälle ära, kõik jäi vaikseks ja sülemit ei tulnud.